[{"text_idx": "#000001", "text": "Home\u00bb#omakodu\u00bbLife update aka tahaks halada\u00bb"}, {"text_idx": "#000002", "text": "Life update aka tahaks halada"}, {"text_idx": "#000003", "text": "Me alles juskui tulime puhkuselt (jaanid ju olid) ja ma olen va\u0308sinud. Nii ko\u0303rini on ko\u0303igest. Sellest korteri venimisest ja to\u0308o\u0308st ja ko\u0303igest. Tahaks puhata. Tahaks na\u0308dal aega jutti magada ja mitte mo\u0303elda ja tegeleda. Kirsti Timmeri taroskoop ennustas mulle, et ostan sel na\u0308dalal reisi. Ausalt, ilgem kihk on minema to\u0303mmata. Lihtsam on ju pea liiva alla peita kui asjadega tegeleda. Vo\u0303i noh, kui need asjad so\u0303ltuksid minust, oleks iseasi, aga ei so\u0303ltu."}, {"text_idx": "#000004", "text": "Mina ei ehita kuskil Hedoni toa mo\u0308o\u0308blit, mina ei paigalda valgusteid vo\u0303i dus\u030cinurka, ma ei oska vahetada WC potti, ma ei.. ja kui mina ei saa, oska, siis tuleb teenust tellida ja maksta, aga.. kui ma ei ole ainuke, kes ko\u0303iki neid teenuseid vajab, siis asjad venivad, on ja\u0308rjekorrad, on teised inimesed enne mind.."}, {"text_idx": "#000005", "text": "Hedoni tuba na\u0308eb va\u0308lja nagu ladu ja see ajab mind ahastusse. Aga mul pole neid asju kuskile panna, sest vannituba on ootel. Seal on kindlasti veel asju, mida ma tahan ladustada elutoas, aga mul ei ole kapil uksi ja riiuleid. Seal on hunnik asju, mida ma ei vaja, aga mul pole mo\u0303tet hakata neid enne sortima kui ma saan hakata asju kuskile panema, st Hedoni toa kappidesse a\u0308ra paigutama. Seal on kasti ta\u0308is asju, mida ma tahaks e-poes maha mu\u0308u\u0308a, aga ma ei suuda end kokku vo\u0303tta, et need asjad sealt va\u0308lja ko\u0303ik kaevata, u\u0308les pildistada ja u\u0308les panna. Tundub mo\u0303ttetu rapsimisena, sest nagunii tekib neid asju veel.."}, {"text_idx": "#000006", "text": "Mul on blogi mustandis ca 10 postitust \u2013 magamistoast, po\u0303randast, sellest, teisest ja kolmandast, aga ma ei saa neid postitusi teha, sest need toad pole piisavalt valmis, et pilte teha. Vo\u0303i pole video valmis, mida ma mo\u0303nele postitusele lisada tahan. Mu elus tundub, et ei ole hetkel mitte midagi muud kui ainult u\u0308ks kodusaaga.. Ma ei jo\u0303ua end a\u0308ra kiruda, et ma arvasin, et \u201cpeaaegu valmis\u201d korter on parem kui neli tu\u0308hja seina. Jah, kontaktide kohad on juba paika pandud, aga sellest on va\u0308he abi kui mulle ikka mingid asjad ei meeldi, need tuleb ringi teha vo\u0303i kui ko\u0308o\u0308gikappides pole piisavalt ruumi (vo\u0303i ma ei oska asju paigutada) ja me ehitasime riidekapist sahvri. Ausalt, ma tahaks igal o\u0303htul peata\u0308ie nutta."}, {"text_idx": "#000007", "text": "Meil on u\u0308lehomme 13s aastapa\u0308ev ja ma pean tunnistama, et see on ainus asi, mille u\u0308le ma kurta ei saa, et mu ko\u0303rvale on sattunud nii imeline mees. Kes ei na\u0308a\u0308guta, kui ma u\u0308he ja\u0308a\u0308tise liiga palju peaksin so\u0308o\u0308ma, kes ei eelda, et minu to\u0308o\u0308 on kodus ainult su\u0308u\u0308a teha ja lapsi kantseldada, kes on olemas. Reaalselt, nii heas kui halvas. Mo\u0303tlesin just sellele paar pa\u0308eva tagasi, et me oleme ikka ta\u0308iuslik tandem, kui u\u0308hel on raske, teeb teine rohkem ja kui teisel on vaja puhkust, kannab esimene rohkem koormat. Hetkel ma tunnen, et ma tahaks lihtsalt ka\u0308ed u\u0308les to\u0303sta, mitte midagi teha ja jalad seinale visata. Ja ma tean, et kui ma seda paluks, siis ma vo\u0303iksingi seda teha. Aga samas ma tean, kahe pa\u0308eva pa\u0308rast hakkab igav, sest ma olen harjunud olema orav rattas."}, {"text_idx": "#000008", "text": "Aga nagu me ko\u0303ik teame, meie elu on see, mida me mo\u0303tleme ja soovime, kui ma halan, et on raske, siis ongi. Ma pean endas selle sa\u0308rtsu ja\u0308lle u\u0308les leidma, et tegelikult on ko\u0303ik va\u0308ga ha\u0308sti. Lihtsalt hetkel tundub, et.. ei ole ja tahaks halada."}, {"text_idx": "#000009", "text": "LIFE UPDATE: midagi ja\u0308a\u0308b alles, millestki ja\u0308ime ilmaSoovita hotelli Tu\u0308rgis, kust reisikindlustus vo\u0303tta aka olen...Rahast ja investeerimisest aka Kuidas me finantsdeidil...Kes keda kopib aka na\u0308gin Malluka blogiposti"}, {"text_idx": "#000010", "text": "3 thoughts on \u201cLife update aka tahaks halada\u201d"}, {"text_idx": "#000011", "text": "Postituse lo\u0303puks tahtsin kirjutada, et minge jah reisile. Sa u\u0308tlesid, et puhkust vaja, nii et siis tulebki minna ja tegeleda nende asjadega hiljem. Nagu sa u\u0308tlesid, see ei so\u0303ltu sinust, siis ootama peate nio vo\u0303i naa, parem puhates\nMeil ka kohe kolimine ka\u0308sin ja hetkel olen hullumas pakkimisest ja samamoodi tuleb esmalt ikkagi kastides asju hoida, kuna garderoobid saavad valmis alles augustis ja meil on sama seis ka ko\u0308o\u0308giga. Aga see on hetkel paratamatu, et tarneajad on u\u0308lemo\u0303istuse pikad.Ses suhtes on teil va\u0308hemalt ko\u0308o\u0308k, mida saate kasutada ja voodid jne. Ku\u0308llap see ei lohuta, aga saaks veel hullem olukord olla. Nautige olukorda, et elate pa\u0308ris oma kodus ja saate kordamo\u0308o\u0308da teha ko\u0303ik nii, nagu teie soovite, isegi kui see palju aega vo\u0303tab.\nJaksu, positiivset suhtumist ja rahulikku meelt!\nPuhka siis lihtsalt, lihtne ju. Vo\u0303ta paariks pa\u0308evaks, vo\u0303i kauaks vaja aeg maha ja mine eluga siis edasi :D ega selline to\u0303mblemine ja stressamine ka midagi ei aita"}, {"text_idx": "#000012", "text": "Postituse lo\u0303puks tahtsin kirjutada, et minge jah reisile. Sa u\u0308tlesid, et puhkust vaja, nii et siis tulebki minna ja tegeleda nende asjadega hiljem. Nagu sa u\u0308tlesid, see ei so\u0303ltu sinust, siis ootama peate nio vo\u0303i naa, parem puhates"}, {"text_idx": "#000013", "text": "Meil ka kohe kolimine ka\u0308sin ja hetkel olen hullumas pakkimisest ja samamoodi tuleb esmalt ikkagi kastides asju hoida, kuna garderoobid saavad valmis alles augustis ja meil on sama seis ka ko\u0308o\u0308giga. Aga see on hetkel paratamatu, et tarneajad on u\u0308lemo\u0303istuse pikad.Ses suhtes on teil va\u0308hemalt ko\u0308o\u0308k, mida saate kasutada ja voodid jne. Ku\u0308llap see ei lohuta, aga saaks veel hullem olukord olla. Nautige olukorda, et elate pa\u0308ris oma kodus ja saate kordamo\u0308o\u0308da teha ko\u0303ik nii, nagu teie soovite, isegi kui see palju aega vo\u0303tab.\nJaksu, positiivset suhtumist ja rahulikku meelt!"}, {"text_idx": "#000014", "text": "Puhka siis lihtsalt, lihtne ju. Vo\u0303ta paariks pa\u0308evaks, vo\u0303i kauaks vaja aeg maha ja mine eluga siis edasi :D ega selline to\u0303mblemine ja stressamine ka midagi ei aita"}, {"text_idx": "#000016", "text": "Sa\u0308a\u0308stuaasta jumala lappes \u2013 kui palju peab olema raha, et sa oleksid rahulik?\nMitut ka\u0308ekotti on naisel vaja?\nKuidas ma nii peenike olen?\nRETSEPT: Hedon tegi jogurtist panna cottat"}, {"text_idx": "#000017", "text": "Aidake valida: meile uus kodu"}, {"text_idx": "#000018", "text": "Miks ma uue koduga koosto\u0308id teha ei tahtnud?"}]